gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6749, del 05-04-2012 (2012/2674)

Notificació de la sentència dictada en el juí de faltes número 344/2011.
------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2674


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el juí de faltes número 344/2011. [2012/2674]  
Juí de faltes número 000344/2011   
Cèdula de notificació.  
El jutge d'instrucció d'esta ciutat, en les diligències de juí de faltes número 000344/2011, ha dictat la sentència l'encapçalament de la qual i dispositiva diuen:  
«Leandro Blanco García-Lomas, jutge del Jutjat de Primera Instància i Instrucció número 3 d'este partit estes actuacions de juí de faltes seguides amb el número 344/2011 per una presumpta falta d'injúries, en què intervé com a denunciant Edwin Emilio Salazar Salazar, i com a denunciada Johana Soto Hurtado, dicte esta resolució d'acord amb els següents:  
Dispositiva  
Que absolc Johana Soto Hurtado de la falta d'injúries prevista i penada en l'article 620.2 del Codi Penal per la qual s'han seguit estes actuacions i declare les costes d'ofici.  
  
Incloeu esta sentència en el llibre de sentències.  
Notifiqueu esta resolució a les parts, fent-los saber que és ferma i que no s'hi pot interposar cap recurs.  
  
I perquè valga de notificació a Johanna Soto Hurtado, sense domicili conegut, i s'inserisca en el Diari Oficial de la Comunitat Valenciana, expedisc este edicte.  
  
Elda, 20 de febrer de 2012.- La secretària judicial: Margarita Requena Pleguezuelos.
Diari Oficial de la Generalitat Valenciana


Sumari del DOGV 6782, del 25-05-2012 (2012/5121)

CORRECCIÓ d'errades de la Resolució de 16 de maig de 2012, del subdirector general de Personal Docent de la Conselleria d'Educació, Formació i Ocupació, per la qual s'aprova l'expedient del concurs de mèrits per a la selecció i nomenament de directors de centres docents públics de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6782

Data del DOGV
:   25-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5121


Data del document
:   25-05-2012

Organisme emissor
:   Conselleria d'Educació, Formació i Ocupació

Tipus de document
:   Correcció d'errades

Correcció d'errades

CORRECCIÓ d'errades de la Resolució de 16 de maig de 2012, del subdirector general de Personal Docent de la Conselleria d'Educació, Formació i Ocupació, per la qual s'aprova l'expedient del concurs de mèrits per a la selecció i nomenament de directors de centres docents públics de la Generalitat. [2012/5121]
S'ha observat una errada en la publicació de la resolució esmentada (DOCV núm. 6781, de 24.05.2012), que consistix a l'omissió de part de l'annex que es reproduïx íntegrament tot seguit.
Diari Oficial de la Generalitat Valenciana


Sumari del DOGV 6866, del 20-09-2012 (2012/8359)

Notificació de la sentència dictada en el procediment ordinari número 618/2011.
-------------------------------------------------------------------------------

### Dades del document

Número de DOGV
:   6866

Data del DOGV
:   20-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8359


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el procediment ordinari número 618/2011. [2012/8359]  
Assumpte civil 000618/2011   
Rosa María Parra Mora, secretària del Jutjat de Primera Instància número 3 de València, fa saber:  
Que en este Jutjat se seguix el procediment ordinari 000618/2011, a instància d'Europcar Autovermietung Gmbh contra Benedikt Joseph Heibel.   
En el juí a què es fa referència amb data 19 de juliol de 2012, el magistrat jutge Salvador U. Martínez Carrión ha dictat la resolució que té la dispositiva, literalment, com seguix:  
«Dispositiva  
Estime esta demanda formulada per Europcar Autovermietung Gmbh, representada per la procuradora dels tribunals Guadalupe Porras Berti, contra Benedikt Joseph Heibel, declarat en rebel·lia, i dispose:  
  
1. Condemnar el dit demandat a pagar, a la part actora, la quantitat de 17.107,67 euros, i al pagament dels interessos legals corresponents de la dita quantitat en la forma indicada en el fonament jurídic quart.   
  
2. Amb expressa condemna en costes al demandat.   
Mode d'impugnació: mitjançant un recurs d'apel·lació davant de l'Audiència Provincial (art. 455, LEC). El recurs d'apel·lació s'interposarà davant d'este tribunal dins del termini de 20 dies comptadors des de l'endemà de la notificació de la resolució que s'impugne; i en la interposició del recurs, l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458.1 i 2, LEC).   
S'indica també que, per a recórrer, serà necessari la constitució d'un depòsit d'un import de 50 euros, en l'entitat de crèdit Banesto i en el compte de depòsits i consignacions obert a nom d'este Jutjat, i acreditar la seua constitució; amb l'advertència que no s'admetrà a tràmit cap recurs que no tinga el dipòsit constituït (DA 15 de la LOPJ, afegida per la LO 1/2009, de 3 de novembre, BOE 4 de novembre de 2009).   
  
Esta és la meua sentència, que pronuncie, mane i firme».   
I perquè valga de notificació de forma deguda, amb prevenció dels recursos expressats en la resolució indicada a la part demandada que es troba es troba en parador desconegut, Benedikt Joseph Heibel, d'acord amb el que disposa l'article 164 i 497 de la Llei d'Enjudiciament Civil, per a la seua publicació en el Diari Oficial de la Comunitat Valenciana expedisc este edicte.  
  
València, 19 de juliol de 2012.- La secretària judicial: Rosa María Parra Mora.
Diari Oficial de la Generalitat Valenciana


Sumari del DOGV 6791, del 07-06-2012 (2012/5439)

Informació pública de la modificació puntual número 5 i document refós del pla especial de la Universitat Politècnica de València.
----------------------------------------------------------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5439


Data del document
:   04-05-2012

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual número 5 i document refós del pla especial de la Universitat Politècnica de València. [2012/5439]  
El Ple de l'Ajuntament, en la sessió celebrada el 27 d'abril de 2012, va adoptar l'acord següent:  
«Vist el projecte de modificació puntual número 5 i document refós del pla especial de la Universitat Politècnica de València», presentat per la Universitat Politècnica de València per a regularitzar la situació del campus universitari, vist l'informe del Servici de Planejament i amb el dictamen previ de la Comissió d'Urbanisme, Qualitat Urbana i Vivenda, s'acorda:  
  
Primer  
Sotmetre a informació pública, pel termini d'un mes, el projecte de modificació puntual número 5 i document refós del pla especial de la Universitat Politècnica de València, presentat per la Universitat Politècnica de València, mitjançant els anuncis corresponents en el Diari Oficial de la Comunitat Valenciana i en un diari no oficial d'àmplia difusió de la localitat, amb l'efecte suspensiu de llicències previst en l'article 101.2 de la Llei Urbanística Valenciana.  
  
Segon  
Sol·licitar un informe de l'Administrador de Infraestructuras Ferroviarias (ADIF) i dels servicis municipals que exerceixen competències en l'àmbit objecte de la modificació.  
  
Tercer  
Notificar el present acord a l'EMT i als titulars del Col·legi Major Galileo Galilei i del Conservatori Superior de Música, pel fet de tractar-se d'edificis que no sent propietat de la Universitat Politècnica de València es troben dins de l'àmbit de la modificació puntual número 5 i document refós del pla especial de la Universitat Politècnica de València».  
  
I de conformitat amb el que estableix l'article 83.2.a de la Llei 16/2005, de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, a comptar des de l'endemà de la publicació del present acord en els diaris corresponents. La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme ().   
  
València, 4 de maig de 2012.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 6715, del 16-02-2012 (2012/1585)

Notificació dels acords d'inici de procediment de reintegrament. Expedient número FPF99/2009/2/03 i altres.
-----------------------------------------------------------------------------------------------------------

### Dades del document

Número de DOGV
:   6715

Data del DOGV
:   16-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1585


Organisme emissor
:   Conselleria d'Educació, Formació i Ocupació

Tipus de document
:   Anunci

Notificació dels acords d'inici de procediment de reintegrament. Expedient número FPF99/2009/2/03 i altres. [2012/1585]  
Com que no s'ha pogut realitzar la notificació personal a l'interessat de l'acte administratiu que a continuació es detalla, se'n publica un extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
  
Perquè l'interessat puga tindre coneixement íntegre de l'acte i quede constància del coneixement, podrà comparéixer, en el termini de 10 dies des de la publicació d'este anunci en el Diari Oficial de la Comunitat Valenciana, al Servici Territorial de Formació Professional, siti al carrer del Pintor Lorenzo Casanova, número 6, d'Alacant, de 09.00 a 14.00 hores.  
Expedients número: FPF99/2009/2/03, FPF99/2009/5/03, FPF99/2009/39/03 i FPF99/2009/40/03.  
Entitat interessada: Artes, Escuela de Diseño, SLU.  
Últim domicili conegut a l'avinguda de Novelda, número 207, CP 03536, Alacant.  
Acords d'inici de procediment de reintegrament emesos a l'entitat Artes, Escuela de Diseño, SLU.  
  
València, 10 de febrer de 2012.- El director General de Formació i Qualificació Professional: Felipe Codina Bellés.
Diari Oficial de la Generalitat Valenciana


Sumari del DOGV 6824, del 23-07-2012 (2012/6928)

Informació pública del cofinançament amb Fons FEDER del contracte derivat de l'expedient número MY07/DISCA/S/10, relatiu a la contractació de subministrament de SAIs monofàsics.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6824

Data del DOGV
:   23-07-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/6928


Data del document
:   19-07-2012

Organisme emissor
:   Universitat Politècnica de València

Tipus de document
:   Anunci

Anàlisi jurídica

 Descriptors 

:   * contracte de subministraments

Informació pública del cofinançament amb Fons FEDER del contracte derivat de l'expedient número MY07/DISCA/S/10, relatiu a la contractació de subministrament de SAIs monofàsics. [2012/6928]  
De conformitat amb el que preveu l'article 126 de la Llei 30/2007, de 30 d'octubre, de Contractes del Sector Públic, la Universitat Politècnica de València va publicar la referida licitació en el Diari Oficial de la Comunitat Valenciana en data 23 de març de 2007 i atés que no es va tindre en compte en el text de tal anunci l'obligació establida en l'article 8 del Reglament (CE) número 1828/2006, de la Comissió, de 8 de desembre, d'informar el cofinançament del contracte amb fons comunitaris, notifiquem per mitjà del present anunci que tal expedient de contractació es tramita com a conseqüència de l'execució del projecte amb referència CSD2006-00420 finançat pel Ministeri d'Educació i Ciència amb una ajuda concedida dins del Pla Nacional d'I+D+i, i integrat en Enginy 2010 i cofinançat per la Unió Europea a través del Fons Europeu de Desenvolupament Regional (FEDER) a través dels Programes Operatius corresponents a la programació 2007-2013, d'Economia Basada en el Coneixement i Regionals de l'Objectiu de Competitivitat Regional i Ocupació.  
  
València, 19 de julio de 2012.- El rector: Juan Juliá Igual.
Diari Oficial de la Generalitat Valenciana


Sumari del DOGV 6874, del 02-10-2012 (2012/8990)

Nomenament de funcionàries de carrera com a auxiliars administratives, pertanyents al grup C, subgrup C2, escala d'administració general, subescala auxiliar.
-------------------------------------------------------------------------------------------------------------------------------------------------------------

### Dades del document

Número de DOGV
:   6874

Data del DOGV
:   02-10-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/8990


Data del document
:   17-09-2012

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * funcionari

Nomenament de funcionàries de carrera com a auxiliars administratives, pertanyents al grup C, subgrup C2, escala d'administració general, subescala auxiliar. [2012/8990]  
En compliment del que disposa l'article 62.1.b de la Llei 7/2007, de 12 d'abril, de l'Estatut Bàsic de l'Empleat Públic, i l'article 10 del Decret 33/1999, de 9 de març, del Consell, es fa públic que, una vegada realitzades les proves selectives, s'han nomenat funcionàries de carrera Mónica Ribes Ramos, amb DNI número 39341074J, i Olga Llorens Llorens, amb DNI número 11209698-X, com a auxiliars administratives, pertanyents al grup C, subgrup C2, escala d'administració general, subescala auxiliar, en virtut del Decret de l'Alcaldia número 2500, de data 12 de setembre de 2012. Han pres possessió del càrrec el 17 de setembre de 2012.  
  
Cosa que es fa pública als efectes oportuns.  
  
Benicàssim, 17 de setembre de 2012.- L'alcaldessa: Susana Marqués Escoín.
Diari Oficial de la Generalitat Valenciana


Sumari del DOGV 6725, del 01-03-2012 (2012/1933)

Informació pública de la sol·licitud de qualificació d'aigua mineral natural al paratge La Dehesa, a Jérica, obra subterrània O-5646.
-------------------------------------------------------------------------------------------------------------------------------------

### Dades del document

Número de DOGV
:   6725

Data del DOGV
:   01-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1933


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud de qualificació d'aigua mineral natural al paratge La Dehesa, a Jérica, obra subterrània O-5646. [2012/1933]  
L'empresa La Heredad de los Albares, SL, amb domicili al carrer de Londres, 37 entresòl 4, 08873 Barcelona, ha iniciat, amb data 26 de maig de 2010, un expedient per a la qualificació d'«Aigua mineral natural» la procedent de l'obra subterrània O-5646 al paratge La Dehesa, al terme municipal de Jérica (Castelló), polígon 21, parcel·la 275, amb les coordenades UTM següents:  
  
X = 709.123 m; I = 4.418.393 m; Z = 484 m.s.n.m.  
  
Cosa que es fa pública als efectes previstos en l'article 39.2 del Reglament General per al Règim de la Mineria, de 25 d'agost de 1978 (BOE núm. 295, d'11.12.1978).  
  
Castelló de la Plana, 16 de gener de 2012.- El cap del Servici Territorial d'Energia: Esteban Santamaría Coria.
Diari Oficial de la Generalitat Valenciana


Sumari del DOGV 6730, del 08-03-2012 (2012/2367)

RESOLUCIÓ de 28 de febrer de 2012, de la consellera d'Infraestructures, Territori i Medi Ambient, per la qual nomena Laura Peñarroya Fabregat personal eventual.
----------------------------------------------------------------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2367


Data del document
:   28-02-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Conselleria d'Infraestructures, Territori i Medi Ambient

RESOLUCIÓ de 28 de febrer de 2012, de la consellera d'Infraestructures, Territori i Medi Ambient, per la qual nomena Laura Peñarroya Fabregat personal eventual. [2012/2367]  
De conformitat amb el que establix l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV núm. 6310, de 14 de juliol), així com l'article 3 del Decret 349/1995, de 28 de novembre, del Consell, sobre regulació del personal eventual al servici de l'Administració del Consell (DOCV núm. 2639, de 4 de desembre), resolc nomenar Laura Peñarroya Fabregat directora del Gabinet de la consellera, amb unes retribucions corresponents a directora de Gabinet de la consellera, amb efecte des de la present resolució.   
  
València, 28 de febrer de 2012.- La consellera d'Infraestructures, Territori i Medi ambient: Isabel Bonig Trigueros.
Diari Oficial de la Generalitat Valenciana


Sumari del DOGV 6692, del 16-01-2012 (2011/13422)

Notificació de la sentència dictada en el judici ordinari número 668/2009.
--------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13821


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici ordinari número 668/2009. [2011/13212]  
Judici ordinari 000668/2009-MARIA  
En aquest procediment ordinari número 668/2009 seguit a instàncies de Suministros Farell, SAU, contra Francisco Javier Tejero Lázaro i Joaquín Burgos Ramos s'ha dictat la sentència, que, literalment, és com segueix:  
«Dispositiva  
Estime la demanda presentada per Suministros Industriales Farrel, SAU, contra Francisco Javier Tejero Lázaro i Joaquín Burgos Ramos i condemne els demandats que abonen solidàriament a l'actora 4.211,90 € més els interessos legals dels diners des de la interpel·lació judicial.   
  
Les costes s'imposen als demandats.  
Notifiqueu aquesta resolució a les parts i al demandat rebel personalment en la forma que disposa l'article 161 de la Llei d'Enjudiciament Civil, i mitjançant un edicte en el Diari Oficial de la Comunitat Valenciana, o Butlletí Oficial de l'Estat si es troba en parador ignorat, de conformitat amb el que disposa l'article 497 de la Llei d'Enjudiciament Civil.  
Contra aquesta sentència es pot preparar un recurs d'apel·lació dins del termini de cinc dies davant d'aquest mateix Jutjat, de conformitat amb el que disposen els articles 457 i següents de la Llei d'Enjudiciament Civil, del qual coneixerà l'Audiència Provincial d'Alacant.  
Per a l'apel·lació caldrà efectuar de forma prèvia un dipòsit de la suma de 50 euros, que ha d'ingressar en el compte de dipòsits i consignacions d'aquest Jutjat, obert en el grup Banesto, consignant com a codi "02" i com a concepte "Pagament recurs d'apel·lació", sense aquests requisits no s'admetrà el recurs (articles 451 i 452 de la LEC i disposició addicional 15a de la LOPJ afegida per la LO 1/2009, de 3 de novembre).  
Aquesta és la meua sentència, que pronuncie, mane i firme  
Publicitat. A la sentència anterior es va donar la publicitat permesa per les lleis. En done fe».  
I atés que el demandat esmentat, Joaquín Burgos Ramos, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 26 de setembre de 2011.- La secretària judicial: Cristina Cifo González.
Diari Oficial de la Generalitat Valenciana


Sumari del DOGV 6774, del 15-05-2012 (2012/4516)

Informació pública de l'aprovació inicial de la modificació número 9 de les normes subsidiàries.
------------------------------------------------------------------------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4516


Data del document
:   26-04-2012

Organisme emissor
:   Ajuntament de Villagordo del Cabriel

Tipus de document
:   Anunci

Descriptors 

:   * Villargordo del Cabriel
    * administració local
    * pla d'urbanisme

Informació pública de l'aprovació inicial de la modificació número 9 de les normes subsidiàries. [2012/4516]  
Aprovada inicialment per l'Acord plenari de 26 d'abril de 2012 la modificació puntual número 9 de les normes subsidiàries de Villargordo del Cabriel de 22 de juliol de 1985 sobre parcel·la mínima en zona I Casco i altura de tancaments en zona II Eixample, s'exposa al públic, d'acord amb el que disposa l'article 83.2.a de la Llei Urbanística Valenciana 16/2005, pel termini d'un mes durant el qual el projecte de modificació estarà degudament diligenciat en la Secretaria perquè puga ser consultat i els interessant puguen presentar al· legacions.  
  
Cosa que es fa saber per a general coneixement.  
  
Villargordo del Cabriel, 26 de abril de 2012.- L'alcalde: Francisco Nuévalos López.
Diari Oficial de la Generalitat Valenciana


Sumari del DOGV 6868, del 24-09-2012 (2012/8801)

Recurs d'inconstitucionalitat número 2063-2012, contra l'exposició de motius i els articles 1 a 15 del Decret Llei 1/2012, de 5 gener, del Consell, de mesures urgents per a la reducció del dèficit a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8801


Data del document
:   13-09-2012

Organisme emissor
:   Tribunal Constitucional

Tipus de document
:   Anunci

Recurs d'inconstitucionalitat número 2063-2012, contra l'exposició de motius i els articles 1 a 15 del Decret Llei 1/2012, de 5 gener, del Consell, de mesures urgents per a la reducció del dèficit a la Comunitat Valenciana. [2012/8801]  
El Ple del Tribunal Constitucional, per la provisió de 13 de setembre d'enguany, ha acordat admetre a tràmit el recurs d'inconstitucionalitat número 2063-2012, promogut per cinquanta senadors del Grup Parlamentari Socialista del Senat, contra l'exposició de motius i els articles 1 a 15 del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana..   
  
  
Madrid, 13 de setembre de 2012.- La secretària de justícia del Ple del Tribunal Constitucional: Herminia Palencia Guerra.